
30  ספטמבר 2026
	לכבוד
מר מאיר שימעוני, מנכ"ל
משרד החינוך
	לכבוד
מר ישראל מלאכי, מנכ"ל 
משרד האוצר
	 



שלום רב,

הנדון: בקשה לשיתוף ארגון חברות ההסעה בישראל בהליך גיבושו ויישומו של מודל התקצוב החדש להסעות תלמידים
הנני מתכבד לפנות אליכם בעניין הנדון, כדלקמן:
ארגון חברות ההסעה בישראל (להלן: "הארגון") ביחד עם ההסתדרות החדשה הגישו עתירה לבג"ץ (בג"ץ 19955-05-26) בעניין תקצוב הסעות תלמידים על ידי משרדי האוצר והחינוך והרשויות המקומיות. 
ביום 23.7.2026 הוגשה תגובת המדינה בעתירה, שבה צוין (בסעיפים 26-27) כי משרד החינוך ומשרד האוצר מקיימים עבודת מטה לגיבוש רפורמה במודל תקצוב הסעות תלמידים. עוד צוין כי המודל המתגבש צפוי לכלול עדכון תעריפים ושינוי בשיטת התקצוב, וכי לצורך יישומו הקצתה הממשלה תוספת תקציבית בסך 300 מיליון ש"ח.
נוסף על כך, צוין בתגובה כי המודל הוצג למרכז השלטון המקומי ולמרכז השלטון האזורי, וכי מתקיים עמם שיח מקצועי ביחס אליו, אשר טרם הושלם.
גיבושו של מודל תקצוב ישים ומותאם לצורכי השטח הוא בעל חשיבות לשם קידומו של מערך הסעות תלמידים בטוח, איכותי, זמין ויציב. בהקשר זה, יש להביא בחשבון את המציאות התפעולית, עלויות הביצוע והצרכים המעשיים של מערך ההסעות.
חברות ההסעה מבצעות בפועל את הסעות התלמידים, ולפיכך הן בעלות היכרות ישירה עם אופן יישומו המעשי של המודל. בנסיבות אלה, שיתוף הארגון והיוועצות עמו חיוניים ביותר לגיבוש מודל נכון ויעיל וליישומו המוצלח של המודל.
הארגון הוא הארגון היציג של חברות ההסעות בישראל, ובהן כל החברות המבצעות הסעות תלמידים עבור הרשויות המקומיות. בידי הארגון ניסיון מצטבר ותמונה רחבה ביחס לאופן פעולת הענף, לאתגרים התפעוליים הכרוכים בהפעלת מערך ההסעות ולצרכים המעשיים הנדרשים לשם הפעלתו התקינה.
שיתוף הארגון בהליך יאפשר להביא בפני גורמי המקצוע את נקודת מבטן של חברות ההסעה, ויסייע בגיבוש מודל ישים ומבוסס, שישקף את צורכי השטח ויתרום לשיפור מערך ההסעות.
במיוחד נוכח העתירה התלויה ועומדת בבג"ץ 19955-05-26 וההליך המתנהל במסגרתה, יש חשיבות לשיתופו של הארגון בשיח המקצועי הנוגע לגיבוש המודל.
בהתאם לכך, נבקש לשלב את הארגון בדיונים ובכל צוות או מסגרת מקצועית העוסקים בגיבוש המודל וביישום התוספת התקציבית. ככל שאין מסגרת פורמלית כאמור, נבקש לקיים פגישת עבודה בהשתתפות גורמי המקצוע הרלבנטיים במשרד החינוך ובמשרד האוצר.
הארגון נכון לשתף פעולה באופן מלא, עם כלל הגורמים הרלוונטיים, מתוך מטרה משותפת לסייע ביישומה האפקטיבי של התוספת התקציבית ובגיבוש מודל שיתרום לשיפור ממשי ומתמשך במערך הסעות התלמידים.
נודה להתייחסותכם ולתיאום פגישת עבודה במועד קרוב.








                                                                                                        [image: תמונה שמכילה שרטוט, אומנות קווים, ציור, אומנות ילדים

התיאור נוצר באופן אוטומטי]
בכבוד רב,
	

	דודי גיל  מנכ"ל
ארגון חברות ההסעה בישראל



	


העתק:  שמעון אבני  מנהל אגף הצטיידות והסעות
              יגאל צרפתי  סמנכ"ל מנהל מינהל הפיתוח משרד החינוך
              ניסים סרוסי יו"ר 
              חברי הנהלה 

